Bülent Ersoy
Store norske leksikon,Kunst og estetikk,Musikk,Populærmusikk,Verdensmusikk
Bülent Ersoy er en tyrkisk sanger og skuespiller og en av de mest populære artistene i Tyrkia i 1970-årene.
Ersoy er transkvinne. I 1981 gjennomgikk hun en kjønnsskifteoperasjon i Storbritannia, men beholdt mannsnavnet Bülent. Det tyrkiske regimet, under Kenan Evren, bannlyste henne fra å opptre, noe som blant annet førte til at hun forsøkte å begå selvmord og deretter trakk seg tilbake fra rampelyset. Etter et regimeskifte ble tyrkisk lovgivning og praksis liberalisert, og Ersoy gjorde comeback og var snart minst like populær som hun hadde vært som mann.Ersoy har gitt ut mer enn 30 album og spilt i flere filmer. Les mer i Store norske leksikon Musikk i Tyrkia Tyrkias samtidshistorie